anul l, nr. 15 aprilie 1937 


PRERANA 


revistă de critică teologică 
Director: G. Racoveanu 





Limitele criticei teologice 


Cineva îmi atrage atenția asupra caracterului cu mult prea critic al Predaniei, 
vădit, între altele, şi prin aceea că toate articolele noasire de până acum au ca 
punct de plecare un fapi pe care il combatem, o părere pe care încercăm a o 
răsturna. Observația nu e lipsită de dreptate; dar mă întreb ce sens are ea. Şi pen- 
tru că s'ar putea să aibă mai multe sensuri, între cari unele pe cari nu le-am accepta 
în nici un caz, e bins să facem aci precizările necesare. 


l. Există o critică teologică ale cărei rădăcini sunt în spiritul critic. Această 
critică nu are ce căuta în Predania, Pentrucă nu are nimic de a face cu creştinismul, 
pentru că e chiar negația creştinismului, Cine nu înțelege această afirmație, simplă 
dar nu mai puțin fundamentală, e cu totul strein de duhul ortodoxiei, Si iată de ce: 

A critica însemnează a judeca. A judeca însă, însemnează a măsura, a compara 
cu o lege şi a stabili coincidențe şi abateri. Judecătorul este, ca atare, instrumentul 
de măsură al unei ordini obiective, existând în ea însăş. 

Se întâmplă, însă, că uneori, această ordine obiectivă, în numele căreia se 
exercită judecata, se numeşte RAȚIUNE (adică, chiar aşa scrisă : cu litere mari!). E 
cazul criticei din acel moment istoric al omenirii, care se numeşte epoca spiritului critic, 

Două sunt, mai ales, motivele pentru care această critică trebue respinsă. 

In primul rând, a considera această rațiune ca o ordine obiectivă nu e neiîn- 
dreptățit — poate ! —, dar, în schimb, nu e nici suficient. Pentru ca o ordine obiectivă 
să poată fi luată drept unitate de măsură, e neapărat nevoe ca ea să fie şi normală, 
să nu introducă, cu alte cuvinte, un element de desechilibru în existenţă. Ordinea 
rațională nu e, însă, o ordine normală, nici în înțelesul teologic — ca una ce îşi 
are isvorul în păcatul original —, nici în înțelesul metafizic. Procesul de cunoaştere 
nu e posibil decât prin introducerea forțată în existență a unui centru de raportare— 
subiectul de cunoaştere — altul decât Dumnezeu ; centru de raportare care, printr'o 
dinamică specială, nu întârziază a deveni centru de polarizare; de o intensitate uneori 
atât de ridicată, încât se substitue lui Dumnezeu iusuş. Au e nevoe să stăruim aci 
asupra caracterului aberativ al acestui proces — fatal totuş la orice om care a 
căzut în păcatul cunoştinței binelui şi răului —, care în orice caz nu ajunge la o 


poziție consistentă, atâta vreme cât omul nu se poate considera ca termen ultim al 
existenţei. E suficient să stabilim, subliniind, numai, că aşezarea omului — prin apa- 
riția procesului de cunoaştere—în centrul existenței schimbă liniile de forță în ordinea 
creațiunii, pentru ca să înțelegem că ordinea aceasta rațională, oricât ar fi ea de 
obiectivă — că doar şi... holera e obiectivă, are o existență a ei! — nu e, pentru 
aceasta, şi firească ; şi ca atare nu poate fi luată drept unitate de măsură în exerci- 
tarea unei judecăți, 


In al doilea rând: rațiunea nu este numai unitate de măsură, ordine obiec- 
fivă ; ea este în acelaşi timp şi instrument de judecată ; e şi judecător şi lege. Din 
această dublă calitate rezultă o tendință de a nu limita în nici un fel operația jude- 
cății, de a nu o mai opri în fața a nimănui şi a nimic, de a se judeca — în frene- 
zia aceasta a judecării — de a se disolva pe sine înscş, disolvând în acelaş timp 
„Ordinea obiectivă“ care stă la baza oricărei judecăţi. Că spiritul critic sfârşeşte în 
nihilism, asta o ştie în genere toată lumea. Noi am explicat numai aci, în câteva 
cuvinte, de ce nihilismul e termenul ultim al spiritului critic. 

Cu aceasta însă e clar pentru ce Biserica noastră drept credincioasă nu poate 
accepta critica pornită din spiritul critic, Şi pentru ce, deci, nu o acceptă — şi cu 
atât mai puţin o practică — nici Predania. 


2, Dar mai există un fel de critică teologică, Există o critică, anume, care so- 
coteşte că ordinea obiectivă, la care orice judecată trebue să raporteze faptele, este 
ordinea creaţiei lui Dumnezeu. lar în ceea ce priveşte viața religioasă în genere, că 
tot ceea ce e adevărat şi firesc stă închis — cu tot ceea ce a fost şi cu tot ceea ce 
e posibil să fie în viitor — în învăfătura Bisericii. A face critică, însemnează de 
sigur şi in acest caz a judeca; dar nu a face o judecată, ci a ține scaun de judecată; nu 
a da drumul rațiunii tale, pentru a spune ea dacă e bine sau e râu ceea ce se 
întâmplă ; ci a compara ceea ce se întâmplă, cu ordinea firească şi obiectivă a cum 
trebue să se întâmple lucrurile, ordine care neavând nimic subiectiv în ea, ci fiind 
odată pentru totdeauna hotărâtă de voia lui Dumnezeu şi neputând fi ruptă decât 
de minunile lui Dumnezeu, este un îndreptar sigur pentru judecata noastră. 

A face critică, in acest sens, în singurul sens acceptabil în ortodoxie, însem- 
nează, deci, a constata pur şi simplu abaterile de la desfăşurarea firească a lucru- 
rilor teologice, aşa cum această desfăşurare este mai întâiu formulată şi mai apoi şi 
legiuită (dacă e nevoe) în învățătura Bisericii. 

De unde urmează : 

a) că orice mădular al Bisericii, întru atâta întru cât participă efectiv la viaţa 
Bisericii, o trăieşte în chip conştient, are şi dreptul de a face critică — peniru că 
este calificat pentru aceasta prin chiar calitatea lui de membru ul Bisericii —, şi 
datoria de a face critică pentru că, în această calitate a lui de membru al Bisericii, 
el e solidar răspunzător, sau dacă vreţi solidar suferitor, în toate stricăciunile cari 
apar în sânul comunităţii, amenințând echilibrul acesteia. 

b) că nici odată o critică, exercitată în asemenea condițiuni, nu poale fi ex- 
cesivă, cum credea preopinentul nostru amintit la începutul acestor rânduri; căci 
critica nefiind decât constatarea unor abateri, ea nu se poate exercita decât dacă 
abateri sunt. Aţi văzut d-voastră vreodată o poliție — care să nu fie făcută de 
agenți provocatori, ci să fie poliția unui stat sănătos — care să intervină fără nici 
un motiv, fără să se fi ivit abateri? Nu! Critica nu se poate manifesta, normal, de» 


cât prea puțin — atunci când abaterile sunt atât de multe, încât nu pridideşte să le 
stabilească pe toate —; prea mult însă, niciodată. 

Evident, critica cealaltă, a spiritului critic nu numai că poate fi excesivă, dar 
fatal trebue să ajungă la desmăţ. Căci judecând lucrurile după măsuri cari nu sunt 
ale lor, ci ale tale, nu e decât firesc să le găsiţi în vină. Dacă îl judeci aşa, şi 


Dumnezeu poate ajunge a fi vinovat! 


Sigur, critica excesivă nu e bună; ea nu e însă rea pentru că e excesivă-— ci 
este excesivă pentru că e rea ; rea, prin natura ei. Cum noi aci la Predania nu avem 


însă nimic de a face cu o asemenea critică, 


Putem să ne vedem, linistiti, de treabă, 


Nae lonescu 


Ce este muzica bizantină 


Este muzica ce ne-au lăsat-o părinţii Bi- 
sericii noastre ortodoxe a răsăritului. Este 
taina ce îmbracă producţiile lor literaro- 
liturgice. Este creaţia inspirată a marilor 
poeţi ai ortodoxiei. Ea nu este produsul 
simplu al științei muzicale, ci este produsul 
darului de sus ce a activat şi dirijat ştiinţa 
şi dispoziţia artistică a scriitorului de cân- 
tări. Pentru aceea, noi o iubim, o cinstim 
după cuviință, și ne sârguim s'o dăm la 
ireală. Căci numai cunoașterea ei poate să 
înlăture anumite coniuzii, să restabilească 
adevărata ei valoare artistică-liturgică, să 
creieze și să sugereze celor chemaţi acea 
dispoziție, mult aşteptată, de a o repune în 
drepturile ei canonice. 

Ea nu este producţia anonimă a Bisericii, 
nici producția truiaşă a unui scriitor, — epis- 
cop sau simplu călugăr. Ea poartă în sine 
pecetea insuilării de sus, având de tată pe 
Duhul Siânt şi de mamă pe smeritul rân- 
duitor, care şi-a insemnat numele în acros- 
tih sau în capul poemului. Aşa se explică 
slințenia cu care ea a fost însemnată şi 
păstrată în vechile documente. 

Nu ne este îngăduit, — nici nouă clerici- 
lor, nici mirenilor, să o tratăm cu uşurătate, 
să o ignorăm, sau să ne iormăm asupra ei 
convingeri superficiale, sau de-a-dreptul gre- 


şite, Căci de îndată ce noi o găsim în do- 
cumente, deci în izvorul cel curat, se cu- 
vine unora — să o creadă şi să o ia aşa, 
cum ea se găsește acolo — se impune altora 
cari au prepătirea necesară și pasiunea 
cunoaşterii adevărului şi a verii:cării lui 
critice, să o cerceteze cu amăruntul, 

Acest lucru încercăm noi să-l facem, în 
scopul, bine precizat, de a o înfățișa ca pe 
adevărata comoară muzicalo-liturgică a Bi- 
sericii noastre ortodoxe. Vechea muzică are 
foarte puţin de-aface cu actuala muzică 
bisericească, Ici, colo, se întâlnesc frânturi 
din vechile insemnări documentare. Este 
aşa cum intrun chip bătrân, ros de vreme 
şi de patimi, se recunosc, totuşi, urmele no- 
bleţei şi distincţiei neamului, Până târziu, în 
veacul al XVIII, întâlneşti în unele cântări 
urzeala sănătoasă a vechilor cântări, şi 
poţi desprinde din noua băteală adaosul, 
străin şi nepotrivit, care denaturează şi strică 
măhrama cea irumoasă, pe care se citea 
chipul cel adevărat al artei muzicale bizan- 
tine. 

Eu nu fac panegiricul muzicii bizantine, 
alirmând aceste adevăruri, ci vreau să con- 
ving pe unii, să stimulez pe alţii la cerce- 
tarea acestei muzici, Claritatea spiritului 
elen, strălucirea spiritului anatolian (înţeleg 

Siria şi coasta mării anatolice, locuită şi 
stăpânită de spiritul elen) cultul rafinat al 
artelor se maniiestă în producţia artistică a 
veacurilor de slavă bizantină, 

In biserica Sfinților Apostoli dela Bizanţ, 
— al cărei chip şi înfăţişare .se pot vedea, 
în parte, în biserica Siântului Marcu din 
Veneţia, — in biserica Siintei Sofii, de bună 
seamă că arta muzicală rivaliza cu arhi- 
tectura, sculptura şi strălucirea mozaicurilor, 
Exista şi se impunea interdependenţa aces- 
tor arte. Când Sfântul Roman urcă în am- 
von — spune Sinaxarul — în ziua de Cră- 
ciun, şi începe, din indemnul Maicii Dom- 
nului, poemul său : „Fecioara astăzi..,.“ spre 
marea uimire a Impăratuiui, clericilor şi celor 
de față, — cu ce muzică il va fi însoțit, ca 
scriitorul de lauda lui să însemne, că „a 
repetat în lume cântările cetelor îngerești“.?! 


Această muzică noi o urmărim, şi pe cât 
documentele veacurilor următoare, (X— XIV), 
ne îngăduie, căutăm să o dăm la iveală şi 
să înlăturăm echivocul că actuala muzică 
bisericească ar fi vechea muzică, ce a rä- 
sunat odinioară sub bolțile minunate ale 
bisericilor orientului și sudului nostru orto- 
dox. Căci există un echivoc, în deosebi în 
capul unora, cari îşi închipuie că cunosc 
muzica bisericească, în temeiurile ei, pot da 
verdicte şi se pot improviza în critici muzi- 
cali. Aceasta s'a întâmplat, acum câtăva vre- 
me, unui academician, care afirma sentenţios: 
„După o rătăcire cam lungă, muzica noas- 
tră corală bisericească se întoarce astăzi la 
psaltichia temeinică și curată a lui Macarie 
Psaltul“, Intoarcerea există numai în ima- 
ginaţia academicianului. Echivocul dă întot- 





deauna naşiere la coniuzii, foarte regreta- 
bile atunci când oamenii nu sint destul de 
pregătiţi, nici destul de isteţi pentru înlătu- 
rarea şi discreditarea lor. 

Ei bine, noi vorbim de muzica bizantină: 
de nobila muzică bizantină, păstrată în cele 
mai vechi documente. Astiel, muzica de 
care ne ocupăm reprezintă cea mai auten- 
tică și sigură tradiţie liturgică în Biserica 
noastră ortodoxă. In ucest scop noi am 
crelat o şcoală, de innoire, de înviorare a 
artei muzicale-liturgice ortodoxe, având de 
bază tradiţia documentară milenară. Fon- 
dul şcolii noastre este adevărata muzică 
bizantină, iar vestmântul acestui fond ne-am 
propus să-l facem cât mai strălucitor, cât 
mai tehnic, cu o singură condiţie: ca el să 
nu Înnăbuşe, să nu acopere irumuseţea na- 
tivă a inspiraţiunii vechilor poeţi-melozi ai 
orientului creştin. 

Muzica bizantină este simplă, și totuşi 
bogată şi variată în simplitatea ei. Este 
sinceră, pentru că exprimă sentimentele 
deschis, fără tâlmăciri false, fără ciocniri 
violente. Este voioasă cum e creştinul îm- 
păcat cu Dumnezeu prin taina Pocăinţei și 
Impărtășirii. Este lipsită de exagerări şi de 
pasional, fie că exprimă bucurie, fie că 
exprimă întristare. Este o exteriorizare spon- 
tană a cugetării şi a sentimentului religios. 
Este, in adevăr, spirituală, desfășurându-se 
într'o atmosieră de pace şi de nespusă du- 
ioșie ; orice tendință proiană este exclusă 
din exprimarea ei. 

Ca o palidă ilustrare a ceior alirmate 
dăm o cântare dela litia Crăciunului, după 
un manuscris din secolul XI, dela Grotta 
ferrata: A. 2. XIV. fol. 229r, cu transcrie- 
rea și traducerea lui în rumâneşte. 

Aceasta este muzica bizantinä. Iar me- 
diile cultivate, muzicanții de rasă, incep să 
o înțeleagă, să o guste și să o admire, 
căci ea înfățișează, în toată puritatea, 
adevăratul stil bisericesc. 


Când lui Carol cel Mare, in veacul al 
VIII, la curtea sa din Aix la Chapelle, călu- 





gării, ce însoțeau ambasada basileului din 
Constantinopol, îi cântă psalmul: /n exitu 
Israël de Aegypto, cei din juru-i nau putut 
să identifice tonul cântării şi atunci i-au 
zis: tonus peregrinus. Pentru noi însă, cân- 
tarea însemnată în prețioasele manuscrise 
bizantine, medievale este reconstituită şi 
identificată în tivo anBevruri, 
Pr. I, D. Petrescu 





Manastirea cuib al evlaviei 
creştine 


E atât de firesc acest lucrul Pentrucă 
în mânăstire s'au adunat, ca întrun cuib, 
toate luminile pravoslaviei, pentru a se 
păstră intregi și curate impotriva veacu- 
lui necuvios, lar această tăinuită vieaţă a 
duhului atât de vitejește sa păzit nestri- 
cată de înoiri și atât de bogata sporit în 
puteri, incât ea a iost și este, mereu isvo- 
râtoare de sfințenie, pentru chinuita și po- 
varnica trăire lăuntrică a lumii. 

Mânăstirea a putut fi cetatea tuturor im- 
potrivirilor duhovniceşti pentrucă ea nu a 
incetat să fie sălașul tuturor îngereștilor ve- 
denii şi ascultări. 

De aceia, totdeauna, obştea dreptmăritoare 
trăitoare în pâclele vremii, atâta rânduială 
statornicie și rodnicie duhovnicească a pu- 
tut agonisi, câtă a putut lua în dar pentru 
cugetul ei, din prisosurile de rugăciune, de 
îndurare şi de jertfelnicie, cu care au bla- 
goslovit-o mânăstirile, 

Fără sporul duhovnicesc al mânăstirii» 
binecinstitoarele biserici, în aşezările lor de 
luptă in tulburările lumii, ar fi secat și ar 
Îi aţipit, şi-ar fi uitat și-ar fi înstreinat ros- 
turile lor. Deci, mare dreptate a avut, pe 
vremuri, omul care, ca să poată lămuri pri- 
cinile, ce au adus atâtea neințelegeri şi ne- 
linişti în biserica rumânească, a spus din 
cuvânt drept şi plin de durere: descălugă- 
rirea bisericii, iată pricina cea dintâi şi cea 
mai grea, a tuturor zăticnirilor vieţii noastre 
bisericești de acum. 

Dar dacă descălugărirea bisericii a fost 
început de sminteală și uscăciune duhovni- 
cească, înseamnă că recălugărirea ei poate 
pune început de vieață nouă, rânduită după 
dreptare vechi și dovedite adevărate. 

Călugărul s'a făgăduit să petreacă în trup 
şi în veac, ca îngerii în cer şi să umplă, 
prin nevoințele rugăciunii și căinţii, lipsurile 
lăsate neimplinite de ingerii cei căzuți din 
lumina harului. 

Ei și-au ales chipul trăirii iîngerești, pen- 
truca lumea să nu fie lipsită pe pământ de 
pilda acestei trăiri minunate, spre care tre- 
buie să râvnească tot sufletul omenesc. 

Că dincolo ni se dărueşte doar cununa, 
pentru ceiace am lăcut aici în vieaţă. 

lată, dar, avem, înainte, pilda sfinţilor, pe 
care se ostenesc. intru lacrimi, s'o urmeze» 
întocmai, cuvioșii cari umplu de mireasma 
cea bună a lui Hristos, cetăţile din veac 
ale duhului. 

Numai călugării mai ştiu să se roage lui 
Dumnezeu, pentru ei și pentru lume. Numai 
lor le-a rămas bogat isvorul lacrimilor. Nu- 
mai ei trăesc chinul isbăvitor al metaniilor 
și păzesc, fericiţi, rânduiala fecioriei, ascul- 
tării, sărăciei şi postului, 

Singura lor slavă, este să fie şi să rä- 
mâie, ca Pavel, „gunoiu şi lepădătură lumii“, 

Atunci e ușor de înțeles, pentru oricine, 
de ce toate prigoanele diavolești, cari s'au 
pornit in lume împotriva Bisericii, pe că- 
lugări i-au lovit mai întâi și mai cumplit, 

Pentrucă diavolul însuși nu-și adună in- 
tunerecul şi vicleniile lui în altă parte cu 
mai multă grije, ca împotriva călugărilor, 

Mânăstirea nu este numai un zid de piatră 
ci şi un dig de lumină, Și cum să nu cerce 
să-l dărâme puterile iînfricoşate ale intunere- 
cului | Ne-o spune doar, atât de limpede, în- 
cepătorul pustnicilor, marele Antonie. 

E un lucru prea lămurit, că oridecâteori, 
slăbește râvna rugăciunii, căinţii şi postirii 
în mânăstiri, scade și puterea preoţiei slu- 
jitoare în veac, 

Când preotul, rugător în lume, nu-l mai 
are chip de slinţenie pe călugăr, el scapătă, 
sărăcește și se răcește in duhul lui de preot 

lar când călugărului nu-i mai luminează 
înainte chipul cel ingeresc, el râvneşte să se 
asemene, întru totul, preotului celui căzut 
şi lumeţ, 

Ceiace înseamnă, că icoana călugărului 


este hotărâtoare în vieața bisericii din veac, 

Pravila stă sau cade, în cinstea preotului; 
după cum el este maiaproape sau mai de- 
parte cu evlavia și trăirea lui de chipul cel 
îngeresc al călugărului. 

Se întâmplă, însă, din nenorocire că preo- 
tul mirean nu mai are înțelegere pentru ros- 
tul vieţuirii călugărești. De aci lipsa de 
dragoste, pe care o ştim cu toţii, și chiar 
desprețul pentru mânăstiri și pentru călu- 
gări. 

Urmarea: vieața și slujirea preoțească 
este scăzută, săracă, stearpă. Atât în lăun- 
tru cât şi în afară, Şi, ciudat, cu cât preo- 
tul devine aşă zicând mai „cult“, mai „mo- 
dern“, mai „erudit“, cu atât înţelegerea lui 
pentru duhul, frumusețea și prețul vieţii 
călugărești, se impuţinează. Preotul de mir 
ajunge chiar, cu timpul, un vrășmaș al că- 
lugăriei. Se preface într'un luptător, pe față 
sau pe ascuns, împotriva mânăstirii, al că- 
rei rost nu-l mai înțelege, sau il înțelege 
strâmb. 

De-o pildă, el incepe să creadă că mâ- 
năstirea nu-și mai poate îndreptăți prezenţa 
ei în lumea de azi, iar pe călugări îi socoate 
niște „paraziți“ ai societății niște, „laşi, niște 
„dezertori“, niște „egoiști”, niște „trântori“. 

„Faceţi din mânăstiri azile, orfelinate, 
spitale, tipografii, penitenciare, iar din că- 
lugări, infirmieri, tipografi, lumânărari“, ete. 

Și dacă aceasta ar fi numai părerea unor 
preoţi neințelepţi! Dar sunt și vlădici cari 
cred la fel. Desigur, acei vlădici cari au fu- 
rat în 24 de ore călugăria—ca să ajungă în 
alte 24 de ore episcopi și să pustiiască må- 
năstirile de duh și cuviință. Acești „refor- 
matori” ai mânăstirilor, însă, sunt în slujba 
diavolului și a îngerilor lui, 

Pentrucă mânăstirea trebue să rămâie 
ceiace au făcut-o marii și sfinții lumină- 
tori ai credinței noastre: pridvor al dum- 


nezeștilor nădejdi, în văzduhul căruia se co- 
boară, mai adesea și mai milostiv, focul, care 
curăță luminează și încălzește al Siântului 
Duh, — cerc uriaș de rugăciune și de lacrimi 
care spală și isbăvesc, prin ispășiri de ziși 
de noapte, vieaţa lumii căzute. 

Dreapta credință, cu toate predaniile ei, 
stă întreagă şi curată în mânăstiri. 

Deci, cel ce va avea să purceadă la o 
primenire, la o înviorare a vieţii ortodoxe, 
trebuie să ia drumul inapoi, spre mânăstire. 
Prin urmare, nu la „oști“, la „frății“ sau 
mai știu eu la ce „asociaţii“ religioase ori- 
ginale sau copiate, ci la mânăstire. Ea este 
isvorul cel viu al adevăratei evlavii orto- 
doxe. 

Se înţelege, că pentru aceasta, vieaţa må- 
năstirească trebue ajutată să-și împlinească 
rostul ei, în duhul așezărilor ei de demult. 

Adică, mai bine zis, să nu fie stingherită 
în niciun fel, de zelul „reformatorilor“, care 
nu o iubesc, nu o înţeleg și nu o pot sluji. 

Ci noi, smeriţii şi nevrednicii, avem o da- 
tină strălucită a chipului mânăstirii celei 
adevărate, în lăsământul duhovnicesc al Fe- 
ricitului Paisie — pe care putem întemeia, 
fără primejdie, zidirea unei puternice vieţi 
duhovnicești pentru întregul neam rumâ- 
nesc. 

Să ne rugăm dar, lui Dumnezeu, să ne 
trimită un alt Paisie, care să facă pentru 
sufletul şi vremea de azi ceiace a făcut el, 
in vremea lui. 

„Călugărirea“ din nou a bisericii, trebue 
să înceapă cu „călugărirea“, în duhul lui Pai- 
sie, a mânăstirilor, 

Alt drum de isbăvire nu este. 

Vremea desmetecirii nu e departe. 

Plinirea ei o grăbesc rugăciunile și lacri- 
mile cu care călugării bat zi și noapte la 
poarta Prea Curatei noastre Stăpâne şi Maice. 


Preotul Grigorie Cristescu. 


Călugăriţele infirmiere 
şi surori de caritate 


Războiul împotriva uleții lăuntrice a må- 
năstirilor începe să se dea acum pe faţă. 
Din „nevăzut“, el a devenit fățiș. Puterile 
care dau războiul nu mai sunt nici ele 
„puterile ascunse“ ; ci purced dela „scaun 
înalt“, de la unii episcopi. 

In mintea acestor episcopi s'a suit „gân- 
dul viclean“, despre care vorbește Sfântul 
Vasilie cel Mare în scrisoarea către Hilon; 
şi care gând zice așa: 

„Ce folos ai să te depărtezi de impre- 
una vieţuire cu ceilalți oameni ? Au nu cu- 
noști că episcopii Bisericilor lui Dumnezeu, 
cei puși de Domnul, de obiceiu viețuiesc 
cu oamenii şi, necontenit săvârșind prăznu- 
irile cele duhovnicești, dela cei ce sunt de 
față se aleg cu mare folos? Căci acolo e 
deslegarea gâciturilor celor din pilde, tăl- 
măcirea învățăturilor apostolicești, arătarea 
__povețelor evanghelice, învăţarea științei dum- 
nezeeşti, intâlnirile cu fraţii duhovnicești, 
care prin vederea feței lor, aduc mare folos 
celor ce, se întâlnesc cu ei. lar tu (mona- 
hule) te-ai instreinat de atâtea feluri de bu- 
nătăți și şezi aci, făcându-te sălbatec întoc- 
mai ca o fiară. Căci, vezi, aci e mare pă- 
răsire, urâciunea locului, lipsa de învăţă- 
tură, înstrăinare de fraţi și duhul multei 
negrijiri pentru porunca lui Dumnezeu“, 


Drept aceia, au hotărât aceşti „indreptă- 
tori” ai schivnicilor să-i lecuiască de pust- 
nicie, să golească mânăstirile de „trântori'“ 
şi „desfrânate“, să curme cu „slujirea du- 
hului“ şi cu „urmarea lui Hristos“ — pros- 
tii în care mai stăruiesc și azi călugării — 
şi să croiască prea sfinţiile lor un „mona- 
hism social", după porunca și legea Bise- 
ricii Vii. Până când călugării vor ajunge la 
desăvârșită „slujire socială“, adecă să facă 
şi copii pentru armata rumânească, ei vor 
trebui să înceapă cu „misionarismul“ şi cu 

pfilantropia“. Cälvgărițele au şi început. 

Plouă circularele către stareţe. Coadele 
de topor şi proştii cu nume și putere mare 
în călugărie merg, în numele Stăpânului, să 
le „convingă“, Vânătorii de mitre arhie- 
rești trec prin strungă tot cei „tânăr“ din 
mânăstire, Măsoară cu priviri „duhovniceşti” 
boiul, ca să fie trupeș și bine rotunjit. 
Cearcă cu „ochii minții" ceia ce nu se 
poate vedea, ca să nu aibă cumva vro vă- 
tămare. lIspitesc pe indelete faţa și ochii, 
ca să fie acestea „dulci la vedere“ şi „„mân- 
fâioase“' la căutătură. Caută măselele şi se 
uită la limbă, ca să fie „,neprihănite“ la 
miros și cu „,nespusă dulceaţă“ la auzire. 
(Căci așa a zis și un Ministru al Sănătăţii: 
minfirmierei nu trebue să-i miroase gura, 
trupul sau picioarele și nu trebue să fie 
Srosolană în vorbă sau urâtă ca mama pă- 
durii“), 

După asemenea „recrutare“, copilele şi 
călugărițele tinere au fost şi sunt incă ina- 
intate „cu tablou în regulă“ comandamen- 
telor militare, ca să facă din ele infirmiere 
şi surori de caritate, 

Și astfel au fost jefuite mânăstirile de ră- 
sadul lor cel neprihănit și râvnitor. 

A fost lipsită obştea de îndrăsneala ma- 
rilor lupte, de pilda biruinţelor, de căldura 
vitejiei, de molipsirea fărâmărilor duhov- 
niceşti. 

Au fost sărăcite starețele de ucenicele 
încă sub vântuală, pe al căror suflet îl va 
cere Dumnezeu din mâna lor, 

Au fost părăsite bătrânele, bolnavele şi 
neputincioasele, de sprijinul lor tânăr și 
săritor. 

Au fost furate de cântarea lor, strănile; 
de slujirea lor, altarele ; de deșteptarea lor, 
clopotele ; de tămâirea lor, cimitirele; de 
ascultarea lor, muncile cele mai grele pen- 
tru binele obștesc. 


lar „miresele lui Hristos“ sunt inaintate, 
astăzi, cu tablou în regulă comandamente- 
lor militare, de Stăpânii lor. 

Sunt silite să inveţe Anatomia, ele care 
s'au lepădat de toată grija cea trupească, 

Sunt canonisite să pipăe trup bărbătesc, 
ele care n'au voie să-și vadă nici goliciu- 
neâ trupului lor măcar. 

Sunt nevoite să facă „spălături“, să ad- 
ministreze „clisme“, ele care sunt osândile 
de canoane și pentru baia lor. 

Sunt obligate să priveghieze „convales- 
cența' tinerilor, ele care nici la duhovnic 
nu pot să se mărturisească singure; ci nu- 
mai în fața stareței lor. 

Toate acestea, cu prețul vătămării lor, 
cu agonisirea pierzaniei sufletului, cu primej- 
dia lipsirei de mântuire, cu căderea lor din 
starea de mirese dumnezeești ; dar cu câș- 
tigarea unei „diplome de infirmieră și so- 
ră de caritate". 


Ce-i pasă insă episcopului de pierderea 
unui suflet? Ce însemnează pentru el şi 
pentru drăceștile lui unelte această impere.: 
chere de cuvinte: „mireasă a lui Hristos"; 
decât nebunie ! 

El știe sigur că cea mai puternică armă 
a călugărului este „fuga de lume", Deaceia 
scoate pe călugăr in lume. Dă pe călugă- 
riță pe mâna comandamentelor, felcerilor 
și tinerilor „convalescenţi“”. In acest chip 
sfârşeşte repede cu călugăria. Şi în câţiva 
ani de pustiire va termina și cu mânăstirile. 
Pentrucă rămânerea și intrarea în mona- 
hism sunt legate de căpătarea diplomei de 
felcer. lar cine are o diplomă de felcer ni- 
ciodată nu se va mai intoarce la „sărăcia“ 
fără leafă, la „ascultarea'' fără medicul șef, 
la „fecioria'' fără ştiinţa anatomiei și a 
părţilor inlime, la „psaltichia” fără tangouri, 
la „psaltirea“' fără romane, la „clopotele şi 
toaca“ fără radio, la „borşul mânăstiresc'' 
fără smântână și pui primăvăratec, la „me- 
taniile” fără sidef, rubine și ametiste. Are, 
pentru asta, dovada celor câteva sute de 


călugărițe-infirmiere din vremea marelui răz- 
boiu, care nu sau mai întors din lume și 
când s'au întors, au pirotit până ce și-au 
luat sborul către lumea a cărei dulceaţă 
n'au putut nici cu un chip să o uite. 

Sfârșind cu călugăria, episcopul are incă 
un câștig. Va bine-merita dela Societate, 
că a scos „trântorii“ și „desfrânatele'' la lu- 
cru și va recunoaște Istoria că a fost unul 
dinire „cei mai mari reformatori, desțelină- 
tor de ogoare, neînfricat sfărămător al lenei, 
indolenței și relei credințe"; că „a înțeles 
spiritul vremii”. 


Dar dacă o călugăriță sau ucenică s'ar 
impotrivi, totuși, să se facă infirmieră sau 
soră de caritate? S'o ferească Dumnezeul 
Pentrucă, atunci, cade în păcatul „,neascul- 
tării”, „Ochii și urechile Stăpânului'', exar- 
hul mânăstirilor, „cercetează imediat la fața 
locului“, Ticăloasa e mustrată intre patru 
ochi și în sobor, In cazul că nu se lasă 
„convinsă'“, i se încheie îndată „proces- 
verbal“ de nesupunere. Pe baza lui exar- 
hul face referat „de scoatere din buget“; 
iar dacă stărue, „de excludere din mânăs- 
tire sau din monahism". Să plece în altă 
eparhie ? Cine o primește ? In „biletul de 
ieșire din eparhie”, în cazul că i se dă, e 
destul să scrie Stăpânul că-i „răzvrătită'! 
şi nimeni n'o primeşte. 


Astfel „mireasa lui Hristos“, știind că: 
de se va sui în munte, şi acolo este epis- 
copul; de va pogori în vale, episcopul este 
de față; de-și va lua „aripile de dimineaţă 
și se va sălăștui la marginile mării“, celei 
negre, episcopul o va întâmpina și acolo şi 
o va bate cu dreapta lui, — se va înfricoșa 
împreună cu psalmistul, zicând în sine: 
„Unde mă voiu duce dela duhul tău ? $i 
dela faţa ta unde voiu fugi ?" 

Şi va merge la comandamentul, unde o 
trimite Stăpânul. Ca să ajungă „mireasa con- 
valescenților”. 


smeritul Stratonic 


Beata culpa... 


Ostenindu-se cu.... motivarea unei „ati- 
tudini“ de ultimă oară, d, /. Al. Brătescu- 
Voineşti, membru al Academiei Române, 
găseşte bun prilej să facă, la gazetă, urmă- 
toarea mărturisire fermă; 

„Nu-mi trebue să fac nici un efort pentru 
a-mi închipui că, pe când aci, pe pământul 
nostru, oamenii împărţiţi în îfilosemiţi şi 
antisemiţi, se urăsc și se vrăjmășesc, — 
undeva, departe, întro grădină irumoasă, 
stau pe-o bancă Crist şi Juda, ca doui 
buni prieteni, demult şi definitiv împăcați. 
Pot auzi deslușit pe Crist zicând prietenului 
său : 

— Ce bine ne-am jucat amândoi rolurile 
orânduite de ziditorul lumei, — şi ce rău 
îmi pare că numele tău a ajuns atât de o- 
dios oamenilor. Că osândiri revoltător de 
nedrepte se pronunțaseră şi împotriva 
altora. Omul învăţat, înţelept și bun, care 
cu câteva sute de ani zisese înaintea mea: 
„La ce-ţi vor folosi toate bunurile lumești 
de-ţi vei pierde sufletul“, fusese şi el o- 
sândit la moarte.... Doctrina lui nu s'a răs- 
pândit în lume, pentru că se adresa numai 
minţii oamenilor, nu și simţirei: lor, 

Pe mine, om în floarea vârstei, m'au prins, 
m'au scuipat, m'au bătut, m'au schingiuit și 
m'au răstignit între doi tâlhari, pricinuindu- 
mi suierințe, la auzul cărora și azi, după 
aproape două mii de ani, lăcrămează cei 
ce le ascultă. Compătimirea şi revolta, pe 
care le-au stârnit în sufletele oamenilor ne- 
meritatele suferințe îndurate de mine, au 
slujit de aripi doctrinei mele pentru a putea 
sbura în lume. Tu, prin trădarea şi vinderea 
mea, ai făurit acele aripi. Și acum, când 
văd cum oamenii se vrăjmăşesc între ei, 
cum se întreucid, imi vine să cer tatălui 
nostru să ne trimeată împreună îndărăt pe 
pământ, ca să le spunem că noi de mult 
ne-am împăcat pentru vecie“, 


Că domnului I. Brătescu- Voineşti „nu-i tre- 
bue nici un efort“ spre a-şi închipui ce 

spune la gazetă, o credem: alţii inaintea d-sale 
au făcut efortul ; alţii cu mai mult talent şi 
cu mai multă adâncime. 

D. Brătescu-Voineşti are, evident, dreptul 
să-şi închipuie orice; cu sau fără eforturi. 
Și nimănui nu-i este îngăduit să-i cerceteze 
ascunzișurile sufletului, atâta vreme cât d-sa 
nu iese cu ele la drum. 

D. Brătescu-Voineşti înţelege, insă, să 
facă mărturisiri de credință ; într'un ziar de 
mare răspândire. Cum numele d-sale are, 
încă, greutate în sânul obştii rumânești, sån- 
tem — potrivit legământului nostru — ne- 
voiţi să ne oprim asupra acestei mărturisiri, 
Mai ales că e bun prilej pentru aceasta: 
ne aflăm în vremea Marelui Post, — în 
Postul Paştelor. Să vedem, aşadară, care 
este vina lui Iuda și cari consecințele ei. 

[ară cum în această chestiune părerea d-lui 
Brătescu-Voineşti sau părerea mea sânt cu 
totul neavenite, vom cerceta singura părere 
care interesează : părerea Bisericii. 


Biserica lui Hristos, ai cărei paşi sânt 
călăuziţi de Duhul Siânt, are despre fapta 
Iudei alte păreri. Şi de o miie și câteva sute 
de ani mărturiseşte, fără schimbare, că Iuda 
e pierdut. Ea crede că ar fi fost mai bine 
de Iuda de nu s'ar fi născut: 

„Mai bine ar fi fost, ludo, de nu te-ai 
fi zămislit în pântecele maicii tale. Și bine 
ar fi fost de tine, vânzătorule, de nu te-ai 
fi născut“. (In sfânta și marea Joi, slava 
Canonului spălării picioarelor). Iuda nu este 
„fiul Tatălui“; ci fiul viperelor nerecunos- 
cătoare: 

„luda, cu adevărat, este fiul viperelor 
celor ce au mâncat mana în pustie şi au 
cârtit asupra Hrănitorului ; că încă fiind 
în gura lor bucatele, cârtiau asupra lui 
Dumnezeu, nemulțămitorii“ ! (In sfânta şi 
marea Joi, seara, la Vecernie). Iuda nu e 
ucenic, ci diavol: 

„Iuda sluga şi vicleanul, ucenicul şi piz- 
mătărețul, prieten şi diavol“. (In sfânta și 


marea Joi, dimineaţa, la Laude). Iuda, pen- 
tru bani, s'a lipsit de amândouă vieţile : 

„Astăzi şi-a pus aspră luda sugrumare 
pentru bani şi s'a lipsit de amândouă viețile : 
de această trecătoare şi de cea dumne- 
zeiască", (In sfânta și marea Joi, la Laude). 
Pentru Biserica lui Hristos soarta ludei e 
pecetluită. Fără drept de apel. luda este 
pierdut : 

„Cu dormire diavolească fiind cuprins 
luda, a adormit întru moarte“. (In sfânta 
şi marea Joi, seara, la Canonul spălării pi- 
cioarelor). 

A adormit întru moarte ! Nici o nădejde, 
aşadară, de grădini frumoase, cu bănci, cu 
mărturisiri de dragoste şi alte leșinături li- 
terare,., 


Creştinul n'are dreptul să judece „sub 
specie aeternitatis“. Lui nu-i este permis 
să-şi însușească — cum spune un gânditor 
slav — punctul de vedere al Providenţei. 


aa ee e e ct pt e tt e la ete e e e e e ee bea ee me be mei 


Sinucidere. În numărul 3 al Predaniei am vä- 
dit noi, în acest loc, o mare nenorocire întâmplată 
„cercetătorului“ I. Popescu-Mălăeşii, decanul Fa- 
cultăţii de Teologie din Bucureşti. Făcând oareş- 
care „studiu“ asupra Psaltirei în versuri a mitro- 
politului Dosolteiu (1673) şi conlundând vorba 
stredia (pârgă de miere) din Dosolteiu, cu stridia 
(scoică), ignorantul şi complect lipsitul de spirit 
critic Pr. I. Popescu-Mălăeşti îşi permisese liber- 
tatea de a-l lua... la vale pe marele cărturar Dosolf- 
teiu. Vădirea prostiei a pricinuit pagubă... presti- 
giului părintelui savant. Care nu se obicinueşte uşor 
cu paguba. Deaceia — în loc să stea dosit şi tă- 
Cut — preotul I. Popescu-Mălăești — îndemnat de 
cel viclean — vine cu „explicaţii“. Recunoaşie ne- 
norocirea, Dar aruncă vina pe tipograf. Şi astfel, 
nu-şi dă seama cum sare din lac în puț, Explica- 
tia iat-o : 


„Un tânăr teolog mă face atent că am fost as- 
pru ocărât scriind că cuvântul „stredia“ (Ps. 19 v. 
11) ar fi tot una cu stridii. J-amrăspuns că nu-mi 
aduc aminte de aşa ceva, 


El nu se poate așeza, cu obrăznicie, lângă 
Dumnezeire, pe tronul Ei. Că atunci își 
poate închipui orice. 

Creştinul nare dreptul să creadă despre 
Iuda altceva decât ce crede Biserica. Fiind- 
că numai Biserica nu greşește, Omul gre- 
şeşte. Omul bate câmpii. Din orgoliu, din 
amorțire sufletească, din vieţuire în afarä 
de hotarele harice ale Bisericii, „Bunătate 
sufletească“, „toleranță”, „îilantropie”? Dar 
care iubire de oameni poate ajunge iubirea 
de oameni a lui Hristos Dumnezeu ? Şi care 
dreptate poate privi, cu fruntea sus, drep- 
tatea, cea desăvârșită, a lui Dumnezeu ? 

Prin glasul Bisericii, Dumnezeu Duhul 
Sfânt ne spune că Iuda e diavol. Şi că 
diavolul şi toţi ingerii lui sânt pierduţi. 
Aceasta este învățătura. Numai aceasta, lar 
dacă aceasta este învăţătura, așa să nefie 
și mărturisirea. 

Mărturisirea şi lucrarea. 


G. Racoveanu 


| E e E e Se a e 


INSEMNĂ RI 


Citind la pag. 241 a revistei văd spre marsa mea 
mirare că aşa reese din cele ce sunt în nota de 
la versul 11, 


Cercetând manuscriptul văd că la tipar mi se 
încurcase 2 rânduri, care erau scrise pe margine 
şi corectate în text. N'am fäcui decât o repede 
revizuire a corecturei la tinar şi aşa n'am obser- 
vat cum culegătorii au greşit sărind un rând tn- 
treg. Cele 2 rânduri de jos din pag. 241 ajrevistei 
aveau să fie aşa tipărite: 

„Alergând după ritm ajungem ca Dosoflteiu să 
folosim vorba „stredia“. Probabil fiindcă-i plă- 
ceau foarte mult stridiile, vor zice cei ce nu gliu 
ce-i „stredia“, deși aci nu se pomeneşte de stridii". 
(„Raze de Lumină“, an. VIII, Nr. 3—4, p. 139). 


Prinurmare : culegătorii „i-au sărit un rând în- 
treg" şi de aci a ieşit nenorocirea... 

Ca cetitorii Predaniei să vază singuri necinstea 
încâlcită cu prostia, dăm aci, în facsimil, fragmentul 
cu pricina, din „Studii şi comentarii". Să pună, 
cețitorii, alături cele două texte (cel din studiu şi 

cel pa care-l dă acum) şi să judece dacă omiterea 
unui rând ar fi putut duce la textul dezastruos. 


Să spună ei dacă mai poate fi aci vorba de „gre- 
şală de tipar“. 


pow na) tradus textual : ceea ce curge din celula fagurului. nD3=a curge Fhy= 
celulă, ochiu (favus), adică: pârga. Noi trebue să fim traducători, nu să făurim 
alt text după al nostru us ai juna ea ca Dosofteiu să vorbim de „stridii“, 
probabil fiindcă-i plăceau toarte mult, deşi aci nu se pomeneşte de stridii. 


Precum uşor se poate vedea, textul „culegăto- 
rilor“ e mai clar, mai organic decât al autorului: 
„Rectilicarea'“ preotului I. Popescu-Mălăeşti nu ne 
spune apoi nimic despre soarta frazei: 

„Noi lrebue să fim traducători, nu să făurim 
alt text după al al nostru gusi". Nu ne spune, 
iarăşi cum începutul de rând „Ajungem“ devine 
mijloc. Şi nu ne spune cum cuvintele: „să folo- 
sim vorba stredia" se prefac (la culegători) în: 
„Să vorbim de stridii", 


Dar spre a tace definitiv dovada că „culegăto- 
rii“ erau pe linia întregului „studiu“, vom repro- 
duce aci câteva frânturi din el. Vom apela, deci, 
la conteat. 

In acelaşi studiu preotul Popescu-Mălăeşti îşi 
mărturiseşte certitudinea că Dosolteiu a falsificat 
traducerea Psaltirei. De pildă, scrie: 

„In afară de faptul că Dosojteiu adaogă cu- 
vinte şi schimbă chiar imaginea originală" (pag, 
11). Sau: 

„El se silea să nu se depărteze de înțelesul 
original, dar de sigur, fie lipsa lul de talent 
petic, fie natura versurilor rimate româneşti, îl 

constrângeau să lase, să adaoge, sau să schimbe 
chiar cuvinte din original" (pag. 16). Sau, vor- 
bind de poetul Vasile Militaru: 

„Spre părerea de rău a multor creştini doritori 
să citească psaltirea şi În versuri, fie informațiile 
greşite ce i s'au dat, fie graba, de neînțeles de- 
alifel, cu care a lucrat l-au dus să facă greşeli 
tot aşa de mari, ca acelea pe care le-a făcut 
Dosofteiu“. (pag. 17). Sau: 

„In psaltirea versificată numai sunt psalmi! 
lui David, Asaf, Corahiţii, etc., ci sunt psalmii 
Pralea, Corbea, Dosofteiu, V Militaru, versificaţți 
după David, Asaf, Corahiţi, ete." (pag. 31). 

Precum vedeți „culegătorii'' erau... exact pe linia 
gândului autorului... 


Şi acum, după ce mi-am cheltuit banii cu facsimi- 
larea tâmpeniei „culegătorului“, cred că am drep- 
tul să-l întorc pe autor cu fața spre mine şi să-l 
întreb : de ce eşti hoţ, Cinstite Părinte? De ce 
minţi, ca un liceian, Părinte Decan? De ce intri 
în cotet, Respectabile ? Nu te-ai mai înțelepțit de 
la falsul cu paşapoartele ? (Tot Decan erai şi pe 
atunci |). 


G. Racoveanu 


FEPER PERETE PCR ICR ERIE ERE 


De ce nu tace. In „cuvânt inainte“ la o mare 
frescă pe care a inceput-o acum: „Biserica orto- 
doxă în România Mare", preotul I. Popescu-Mă- 
läeşti explică de ce... gura nu-i mai tace, ete. După 
ce infățișează niște gânduri care il munceau cumplit, 
adaogă : 

„Frământat de aceste gânduri, chiar când citeam 
intr'o gazetă zilnică articole din care se imprăştieau 
În marele public cititor — ce nu putea judeca obiec- 
Uv ce se scria acolo, și nici nu putea şti unde se 
află rana — idei ce ştergeau din mintea oamenilor 
incă câteva din razele laminoase ce inconiurau Bise- 
rica ortodoxă română căutând un cuvânt scriptu- 
ristic — deschid din întâmplare tocmai la capitolul 

NOTE 


62 din proorocia lui Isala, care incepe aşa: „Pen- 
tru Sion nu vreau să tac și peniru lerusalim nu 
mă liniştesc, până când ca o lumină sirălucitoare 
va ieși dreptatea lui și ca o făclie va arde mân- 
tuirea lui". Ideea din aceste cuvinte ale cărţii sfinte 
mi-a poruncit să nu tac”. 

Justificarea e slabă. Până când nu ne va indica 
versetul din Isaia (său din leremia) care poruncește 
să spui nerozii, noi nu-i vom da pace Decanulu, 
Facultăţii de Teologie. 

Neamurile creștinești. Arhim. Efrem Enăcescu, 
exarhul mânăstirilor din eparhia Bucureştilor, seriei 
la „Universul — pentru nevoia trebuinţii — despre 
necesitatea cumetriei cu anglicanii. Şi scrie aşa: 





„În cursul ultimelor decenii am avut serioase in- 
cercări de apropiere, mai ales intre Bisericile orto- 
doxă și anglicană, datorită sufletelor curate şi minți- 
lor clar-văzătoare asupra primejdiei de moarte ce 
amenință creștinismul in general. Este ştiut că Bise- 
rica anglicană a păstrat multe din practicele primelor 
secole creştine, deşi doctrina ei a fost influențată des- 
tul de pronunţat de liberul examen protestant. Nu 
trebue insă neglijat marele ei merit de afi intins cea mai 
hotărâtă mână de pace și de a fi declarat solemn 
prin reprezentanți autorizati că e gata la orice sacri- 
ficii şi la orice renunțare posibilă pentru unitataa 
Bisericii Mântuitorului Hristos. I. P. S. Patriarh Mi- 
ron, prin strălucita vizită dela Londra, a răspuns cum 
se cădea Bisericii anglicane“, 

Părinte Arhimandrite | Lasă grija „apropierilor“ pe 


seama altora : pe seama Prea Fericitului Patriarh. Ce' 


rost are amestecul unui exarh mânăstiresc în chestii 
de doctrină ? 

Siinţia-ta vezi, mai bine, de mânăstiri ; de monahi. 
pi de monahii, 


Ce este Oastea Domnului. Dim aci însăşi mär- 
turisirea conducerii ei (din „Isus Biruitorul“, nr. 
14, p. 7): 

„Oastea Domnului fiind o mişcare pornită de su- 
flarea Duhului Sfânt, ea nu a păşit in lume cu sta- 
tute şi regulamente. Timp de 14 ani, ea a lucrat sub 
soarele cel cald al Evangheliei Timp de 14 ani, hol- 
da Oastei a stat sub ploaia harului, sub adierea vân- 
tului şi căldura focului ceresc. Viaţa in Hristos, viața 
după Evanghelie este ceeace se cheamă naştere din 
nou, iar viața aceasta şi renașterea aceasta nu incape 
niciodată pedean'tregul in statute și regulamente. Ea 
este ceva viu, ceva fără hotar, aşa cum e vâniul 
cerului şi lumina soarelui, Toate statulele şi regu- 
lamentele omeneşti nu pot cuprinde cteace lrebue 
să facă şi ceeace poate face un suflet născut la o 
viaţă nouă, un suflet care l'a aflat cu adevărat pe 
[sus cel răstignit şi este bolnav de dragostea Lui. 
(Cântarea Cântărilor, 5,5)", 

Adecă: cel mai autentic protestantism | 


Protopopii și fruntașii clerului și poporului bise- 
ricesc din eparhia Chişinăului au cerut Sfântului 


Sinod să le dea pe arhiepiscopul și mitropolitul lor 
Gurie, pentru slujbele marelui Post şi ale Sărbă- 
torii Sărbătorilor. Intrebăm pe Părinţii episcopi: 
mult vor mai sta cu braţele încrucișate în fața ne- 
îngăduitei stări de lucruri din biserica basarabeană ? 
Farsa cu mitropolitul Moldovei dintre Prut și Nis- 
tru va mai dura mult? Nu cred și Prea Stfinţiile lor 
că incercarea a eșuat? Şi că, deci, reparația e sin- 
gura cale spre o normalizare atât de aștepiată de 
toată lumea ? 


Două vorbe și un cuvânt pentru prietenul cel 


cu indemnul „suaviter in modo": nu e nimic de 


făcut | Predania nu-i nici moartă şi nici nu toje- 
lege să se facă tuturor toale! Fiindcă nu vrea 
sä dobândească nimic. Așa este ea. Că de-ar fi., 
precum s'a obișnuit pân'acuma, mai bine i-ar fi fost 

ei de nu s'ar fi născut! 





CĂRȚI-REVISTE 


Preotul Mihail Bulacu, docent universitar, pro- 
fesor la Seminarul pedagogic universitar din Bu- 
cureşii : Spiritul catehezei patristice în școala 
românească, prelegere de deschiderea cursului 
de Metodica învăţământului religios la Facultatea 
de Teologia dela Universitatea din Bucureşti, Ti- 
pografia Cărţilor Bisericeşii, 1937 (51 pag. + 3 
cligee). 

Lucrarea cuprinde 5 capitole şi o concluzie: 1) 
Problema învățământului religios în şcoala ro- 
mânească (7 pagini) ; 2) Principlile fundamentale 
ale catehezei patristice (18 pag); 3) Spiritul ca- 
tehezei patristice în şcoala românească veche 
(18 pag); 4) Recunoaşterea superiorităjii catehezei 
patristice (cca. 3 pag.); 5) Nevoia revenirii spiri- 
tului catehezei patristice în şcoală este argumen- 
tată de întreaga lume ortodoxă (4 pag); 6) Con- 
cluzia (2 pag). 

Bibliografia cuprinde 34 de autori şi lucrări a 
căror Inşirare începe cu „Discours d'ouverture" 
al d-lui Alivissalos Hamilcar şi sfârşeşte cu 
„Sfânta Scriptură à Vechiului şi Noului Testa- 
meni". 

Lucräri socotite esenţiale pentru acest siudiu : 

1. Haidacher Sebastian Dr.: Büchlein über Hof- 
fart und Kindererziehung, Freiburg im Breisgau, 
1907. 

2. Seidlmayer Josephine Dr: Die Pădagogik des 
Johannes Chrysostomos, Mil ıster, 1926. 

3. Freppel l'Abte: Clement d'Alexandrie, Paris, 
1865. 

4 Nessiotes Eutichios: La pédagogie chretienne 
de Gregoire de Moldavie, Echos d'Orient, tome 
IX, année 1906 pp. 99—108, Bibliothèque Naţionale 
de Paris. 

5. Iorga N.: Un pedagog moldovean pe la 1800, 
Academia Română, comunicare făcută de d-l 
Prof. N. lorga la 16 Decembrie 1932, Memoriile 
secțiunii istorice. seria III. tomul XII, mem. 14, 
București, 1932. 

6, V. A. Ureche: Istoria şcoalelor, Bucureşti 
1892. 

7. N. Dobrescu: Rolul Bisericii în trecutul nea- 
mului. 

8. D. Furtună: Preoțimea română în sec. X VIII. 

9. S. Reli: Metode de instrucție şi educaţie în 
şcolile mânăstireşti şi bisericeşti şi în academilile 
domnești din trecutul românesc, Cernăuţi, 1933. 

10. I. Bianu şi N. Hodoş: Bibliografia romă- 
nească veche, Academia Română, tom. I şi H., 

10. Tomescu N. C.: Mitropolitul Grigorie IV 
Miculescu al Ungro- Vlahiei, Chişinău 1927. 

11. Popescu Niculae Preutul, Prolesor univer- 
sitar: Viața şi faptele Părintelui Grigorie Das- 
călul, Mitropolitul țării româneşti (1765 + 22 
Iunie 1834), Bucureşti, 1934, Se adaugă marii pe 
dagogi români: Econ. I, Popescu-Mălăeşti, pro- 
fesor universitar, I. Rădulescu-Pogoneanu, pro- 
fesor la Universitatea din Bucureşti, precum şi 
I. Petrovici, G. G. Antonescu şi C, Narly. 

Sunt menționați în câteva citații: Fr. W, Foer- 
ster, Dr. G. Grünwald, Zenkowski, J. Lagovsky, 
Tchetverikoli. 

Dinire Sfinţii Părinţi a ales pe Si. Clement 
Alexandrinul, Si. Chiril al Ierusalimului, Si. Grigorie 
de Nisa, Sf. Grigorie Teologul, Sf. loan Hrisostom 
şi Fer. Augustin. 


In primul capitol : citații omagiale sau simple 
mențiuni pentru Părintele Patriarh, Părintele Ni- 
culae Popescu, Sextil Puşcariu, G. G. Antonescu, 
Părintele Popescu-Mălăești, I. Rădulescu-Pogo- 
neanu, Prof. 1. Petrovici, N. Iorga etc. 


Afirmaţii ca cea care urmează: „Istoria vieții 
sufleteşti a neamuiui nostru, nu poate fi despăr- 
jită de istoria vieţii Bisericii ortodoxe române, 
după cum omului în vieață nu i se poate despărți 
sufletul de trup. Aceasta dovedeşie legăturile vii 
între sulletul românesc şi Ortodoxism, ce-i dă în 
ansamblul său de contopire, acel caracter de Bise- 
rică Vie, de Biserică creştină dinamică. De aceia 
unii dintre istoricii noştri, când privesc ansam- 
blul acestor legături sufleteşti, vorbesc despre 
„Temeliile creştine ortodoxe ale țării româneşti”. 
(„Cursul de deschidere din anul acesta la istoria 
Bisericii române, al Părintelui Profesor Nicolae 
Popescu dela Facultatea noastră de Teologie”), 
Nota este pusă de Păr. Bulacu, pe care nu l-a 
văzut nimeni la acest curs; iar cursul nefiind 
tipărit, nici nu a putut fi citit undeva de Sf. Sa, 
Dar Pär. Bulacu s'a simfit obligat să citeze titlul 
prelegerii Părintelui Profesor după anunțul din 
gazete, pentru motive pe care numai Sf-Sa crede 
ci le ştie. La fel citează pe d-l: „I. R, Pogoneanu 
profesor universitar de pedagogie practică la 
Facultatea de Filosofie şi Director al Seminarului 
pedagogic universitar din Capitală, cu prilejul 
unul congres pedagogic religios al profesorilor 
de religie, stăruind asupra faptului că profesorul 
de religie irebue să se preocupe, tn misiunea lui 

didactică, mai mult de educație religioasă decât 
de instrucția religioasă a copiilor”. 

In cap. H, ia colaborator „pe L'abbé Freppel 
(sic): Clement d'Alexandrie, Paris 1865, Origines 
de l'Eglise a'Alexandrie, Le didascalee p. 27.) 
Ceiace citează, Insă, Părintele M. Bulacu, dela 
pag. 27, tn realitate se află la pag. 23, rând 12, 
13, 21). 

Citaţiile din Pedagogul lui Cle.nent Alexan- 
drinul sunt făcute cu caractere deosebite. 

lar Sf. Chiril e pomenit pe acelaşi pag. Il, 
odată in „Dissertationes Cyrilianae“ şi altă dată 
în „Dissertiones Cyrilianae“ (transcrierea este a 
autorului prelegerii). | 

Clement este citat la pag. 12 cu caraciere gre- 
cești. 

La pag. 29—30 din Freppel, op. clt. Origines de 
l'Eglise d'Alexandrie, care este același capitol 
intitulat mai sus: Le didascalie — este aliceva 
decât spune Părintele Bulacu. 

Trece apoi prin Sf. Chiril al lerusalimalui, dă 
o raită prin cele 2 cateheze ale Sf. loan Gură 
de Aur şi ajunge la lucrările favorite ale lui Hai- 
dacher şi Stiglmeyr. Citaţiile greceşti, din necu- 
noaşterea limbii, sunt trunchiate şi compromise 
printr'o transcriere eronată:  phooipu aœywrh 
mabapăv Tpâs yvossws (pag. 13, 12), etc. 

Trecând peste chipu Sf. loan Gură de Aur, pe 
care îl ia din Haidacher, fără să menţioneze 
locul, având însă grije să şteargă din clişeu sub- 
titlul: ex vetusta admodum icone Constantino- 
poli olim depicta (P. F. Giffart fecit) (nach der 
Mauriner Ausgabe seiner Werke, Bd. I. Paris, 1718. 
mențiuni făcute cinstit de Haidacher tn lucrarea 
lui) ajunge la pag. 19 unde ne indică bibliogra- 
fia lucrării Tepi xevodosias a Sf. loan Gură de Aur, 
după Haidacher (pag. 16, 17, 18). Aci incepe de- 
zastrul: în loc de TEna—vExva în loc de: de 
educandis liberis liber aureus, Parisiis 1654, Com- 
befis — Părintele B. scrie: de educandis liber 
aureus, Parislis 1656, Combesis. 

Prelutindeni Părintele Docent scrie Combesis, 
în loc de Combefis — din pricina că numele a- 
cesta, fiind scris cu caractere germane, (la pag. 
16 rând 1), adâncul cunoscăior al limbii germa- 
ne a confundat pe f german cu s german). 

Nemulțumit cu bibliografia lui Haidacher, deşi 
n'o menționează în întregime, află probabil, 
între timp, de lucrarea lui Josephine Saidimayer, 
în care la pag. 93 şi 94, (nu 92) este bibliografia 
aceleiaşi lucrări chrisostomice. O citează, desfi- 
gurând complect ortografia textului, iranscrund 
tot „Combesis* (deşi aci e scris cu litere latine). 

0 înloc de TOŬTO. 

rd mpăţum eis mboswc— fără sens, dacă nu i 
se adaugă fefatrrra xafwrarai buepav în loc de 


nipay, Cunoscătorul de greşeşte citează gre- 
ceşie' din Haidacher şi Seidimayer, copiind greşit, 

Textul grecesc citat la pag. 26, rând 30, 31, 32 
e mutilat complect şi fără sens. Copiat, trunchiat. 
şi cu ortografie inadmisibilă tot din Seldlmayer. 
Las la o parte traducerea nepotrivită a cuvântu- 


lui xsvoăoţia — care înseamnă, slavă deşartă, 
trufla (vieţii) nu mândrie, care mai are şi alt 
înțeles în româneşte. 


Cea mai complectă bibliografie a lucrării 


z=wâoţias a Sf. loan Gură de Aur se află la 
pag. 142 în vol. I al lui Chrysostomus Baur, 
lohannes Chrysostomus u. seine Zeit, apărută la 
Hiinchen, în 1929, 

Acolo ar fi putut vedea şi pe Combelis, — (nu 
Combesis) citat de 3 ori, şi: scris cu caractere 
latine, evitând o confuziune catastrofală de lite- 
re germane. Dar Părintele Bulacu, nu a cunos- 
cui această lucrare. 

Dacă ar fi numai atât! 

La pag. 22 spune: „învăţătura : espre reinviere* 
şi. „când va fi vorba de reinviere”, este vorba de 
Abel pe care Dumnezeu l-a primit în slava Sa. 
El a murit pe pământ dar trăeşie sus la Dum- 
nezeu, 

Părintele Bulacu traduce de 2 ori cuvântul nem- 
fesce Auferstehung cu „reinviere“,— dovedindu-se 
şi de această dată tare, nu numai la nemțeşte 
dar şi în teologia ortodoxă. (vezi Haidacher 
pag. 52). 

Iată, dar, încă un document despre „erezia, vi- 
clenia şi prostia“ unui docent în asalt de cuce- 
rire a unei catedre de teologie protejatde patroni. 


zepi 


Şerban Popescu 





din Abdera teologică 


ANTOLOGHION 


Din înţelepciunea Părintelui Arhimandrit-mi- 
trofor luliu Scriban, profesor la Facultatea de 
Teologie din Chișinău, cetire: „4. In tot timpul a- 
nului, au venit vești din Cernăuţi despre rânduiala pe 
care Mitropolitul Visarion o pune în gospodăria Bise- 
ricii Bucovinene şi despre mârâiala celor intipți in 
caşcaval, care cearcă să stea impotrivă,.. 

In adevăr orăcăelile dela „Glasul Bucovinei", nu 
trebue să rămâie lără răspuns, și noi le infierăm tot- 
deauna. Când se făceau marile hoţii in averea Bise- 
ricii Bucovinei croncanii nu crâcneau. Acum când se 
pune rânduială, când se incepe ridicarea de biserici 
in Cernăuţul cel fără de biserici ortodoxe, dumnealor 


cârde, Deci să nu-i urmăreşti şi să nu-i hărțueşti fără 
incetare ? 

„8. Spre stârșitul anului, am avut de insemnat con- 
gresul profesorilor de teologie din Atena... 

Și fuţă de acest congres a trebuit să stea impotrivă 
unul dela Glasul năucului: Pär, Alecu a scris 
că nu e de aşteptat mult dela el, fiindcă doar 
acolo ne-am dus tot noi, cei ce am stat de vorbă cu 
anglicanii. 

„Vedeţi chip acru și îngust de a privi lucrurile. 
In adevăr, de am fi fost noi aşa cum ne inegrește 
trândăvia sa, dar ce? era acela congres numai al 
nostru ? Nu era să fie acolo atâția străini ? 

„Dar acesi stârv alortodoxiei, care e impotriva a 
tot ce mișcă, pentru a nu cinsti de cât tot ce zace şi 
doarme, — nu putea de cât să osândească un in- 
treg congres din pricina a 3 oameni care intrau in el 
Atât l-a dus capul cel „treaz“ al amorțelei sale, atât 
a scris“, (v. Păstorul Creştin Ortodox, an. V, Nr. 37, 
cronica bisericească pe anul 1936, pp. 2—3). 

(Håfurile judecății limpezi i-au scăpat din måni 
părintelui Scriban, Din pricină, poate, că cuvioșia 
sa prea mult „mişcă''. Preotul Alecu Constantine- 
scu „stârv al ortodoxiei")... Să fi uitat Părintele 
Scribun că sinuciderea e păcat de moarte ?|). 


Din cugetările Ececlesiastului, Pr. I. Popescu- 
Mălăeşti, Decanul Facultăţii de Teologie din Bu- 
curești. În „Dumineca Ortodoxă“, an. XIX, Nr. 1-2, 
stând „de vorbă cu cititorii”, părintele decan răspun- 
de, sub titlul „Biserica și crimele“, la o intrebare a 
„Doamnei $Sarametescu': 

„Aţi pus o întrebare foarte însemnată. De aceia vă 
răspundem, Altfel nu răspundem fiindcă sunteți ne- 
cunoscută... Cred că şi D-ta ai fost in munţi şi ai stat 
multă vreme uitându-te la vârfurile foarte inalte ale 
umei coame de munţi. Ai luat insă seama că un vâri 
este mai ascuțit, altul mai turtit și alături cu el chiar 
o coamă dreaptă de unul sau mai mulți metri? De 
asemenea nu ştiu dacă ai observat că foarte rari sunt 
munţii pietroşi şi fără nici o vegetaţie până jos. La 
cei mai mulți cu cât te depărtezi de vâri şi te cobori 
in jos cu atât vezi mai multă verdeață. Spre vâri muş- 
chiu, apoi mici arbuști şi mai jos brazi sau alți ar- 
bori mai mici sau mai mari, cu cât sunt mai aproape 
de vale. De asemenea ai luat seama că uitându-te fie 
de jos, fie de sus ți se pare că de la vâri spre vale 
par'că ar fi aruncat cineva pământ. Jos aproape de 
vale pământul este mai gros, spre vâri mai subțire 
până ce de laun locnu se mai vede de cât piatra"... 


Pre care „răspuns“ cetindu-l ticălosul de eu, adu- 
su-mi-am, fără să vreau, aminte de cuvintele Ecclezi- 
astului fiul lui David : „Ce este strâmb nu se poate 
face drept şi lipsa nu poate fi pusă la socoteală, 
(cap, I, v. 15), 

In ziua de 20 Aprilie c. a fost îngropat, în 
biserica Sfântului loan Botezătorul din Alba-Iulia 
răposatul loan Stroe, episcopul armatei. 

Peniru ocuparea scaunului vacant şi-au şi ad- 
nunțat candidaturile câțiva bărbaţi — frumoşi la 
trup — călugăriți la Sinala, în sezonul de iarnă 
și câteva pocilanii morale, ce nu-şi ma! află as- 
tâmpăr nicâiri. 


* 


Numărul de Paşti al Predaniei va apare în 3? 
de pagini. A 

Intre preocupările de viitor ale Sfântului Sinod 
va fiinţa și examinarea literaturii imorale, por- 
nogratice. Astfel, chiar în şedinţa din Mai, Sfântul 
Sinod va numi comisiunile care să studieze această 
problemă şi mijloacele cele mai bune pentru 
stăvilirea destrâului literar. 

$ 


l, P. $. Patriarh se gândește să transforme bise- 
rica Antim, cu chiliile sale, în mânăstire, care să 
servească drept cămin pentru călugării cari studi- 
ază Teologia. In acest scop a cerut Ministerului 
de Culte împroprietărirea acestei bişerici, din lotul 
de pământ rezervat pentru „înzestrarea mânăstirilor“, 


Doamna Theodora Cernat-Popp expune în sir. 
I. G. Duca (fostă Cometa) nr, 54, o serie de baso- 
reliefuri cu subiecte religioase, 


S'a acordat „concediu de boală" celui mai vrednic 
și mai râvnitor dintre funcţionarii Sfântului Sinod: Ie- 
romonahului Calist Rădulescu,—până la pregătirea 
înlocuitorului. Părintele Calist s'a retras la chilia sa 
dela Sfânta Mânăstire Cheia-Prahova. 

+ 

Repetăm rugămintea făcută abonațilar noștri, de 
a ne inştiința, printr'o carte poștală, de lipsa vreu- 
nui număr din Predania, 


„Biserica Ortodoxă Română“, revista Sfântului Si- 
nod, va lua cu viitorul număr o nouă înfăţişare. Ea 
a suferit modificări de prezentare și de fond. Se- 
cretar de redacție al revistei a fosi numit diaconul 
Gh, Moisescu, un tânăr priceput, cu studii istorice 
în străinătate. i 

D. ministru al cultelor a semnat o decizie prin 
eare : 

„Sunt cu desăvârșire interzise, sub sancţiunea 
pedepselor prevăzute în codul penal, acele asocia- 
țiuni religioase cari propagă doctrine de natură a 


Tiparul „OLTENIA”, 


INFORMAȚIUNI 


aduce atingerea legilor de organizare a Statului și 
instituțiunilor sale și cari prin practicile lor rituale 
contravin bunelor moravuri şi ordinei publice. Aşo- 
ciaţiunile religioase identificate până azi şi a căror 
existenţă, creare sau funcționare este cu totul in- 
terzisă, sunt: Asociaţiile mileniste (Asociaţia inter- 
naţională a studenţilor în Biblie, Martorii lui Dumne- 
zeu Jehova, Societate de Biblii şi Tratate) Penti.. 
costaliştii, Biserica lui Dumnezeu Apostolică, Po- 
căiții, Nazarenii, Adventiștii Retormiștii, Secerătorii, 
Hliștii, Inochentiştii, Stiliştii. Organele administra- 
tive și polițienești vor trimite la urma lor pe toţi 
aceia care se vor întruni în orice loc spre a măr- 
turisi doctrina şi a practica ritul religios al unor 
astfel de asociaţii religioase interzise, Vor opri 
orice propagandă de prozelitism religios, fie că 
această propagandă se face verbal, fie că face în 
scris prin răspândirea de broșuri, reviste etc., de 
către colportori, membri ai acelor asociaţii religioase 
interzise. 

Vor confisca acest fel de scrieri și vor trimite pe 
colportori la urma lor. 

Broşurile confiscate se vor trimite deodată cu 
actele incheiate Ministerului de Interne, ir acesta 
le va înainta Ministerului Cultelor și Artelor. 

Pentru cei ce nu se vor supune la aceste măsuri 
administrative sau polițienești, se vor dresa acte de 
dare în judecată ca turburători ai ordinei publice și 
contravenienți la legile pentru apărarea și liniștea 
Statului, 

Se va interzice orice activitate tipogratilor și so- 
cietăților civile sau comerciale, cari tipăresc bro- 
şuri sau lucrări cu conţinut religios interzis, peniru 
uzul sectelor, iar scrierile se vor confisca“, 


Asociaţia generală a clerului, societatea clerului 
„Ajutorul" și asociația generală a cântăreților bise- 
ricești au protestat împotriva regulamentului, întoc- 
mit de Sinod, pentru numirea și transferarea per- 
sonalului bisericesc. 


EE E 





Predania apare de douä orl pe lună: la 
I şi 15 ale fiecărei luni. 

Abonamentul : 200 lei pe an. 

Adresa pentru chestiuni de redacție şi 
administrație : G. Racoveanu, Aleea 
Calimachi nr. 15, Bucureşti III. 

